Markaðsstofur landshlutanna halda , í samvinnu við Ferðamálastofu , spennandi ráðstefnu um strauma og stefnur í ferðaþjónustu fimmtudaginn 12. september nk. ráðstefnan , sem ber heitið Ferðamaður framtíðarinnar mun fara fram á Reykjavík Hótel Natura frá 13:00 – 16:00 . Aðalerindi dagsins heldur Paul Davies , forstöðumaður ferðamálarannsókna hjá markaðsráðgjafafyrirtækinu MINTEL , sem er leiðandi í ferðaþjónustu - og markaðsrannsóknum í heiminum í dag . Paul Davies hefur mikla reynslu á sviði markaðsrannsókna og víðtæka þekkingu á neytenda - og kauphegðun og mun í fyrirlestrinum fara yfir helstu strauma og stefnur í kaup - og ferðahegðun fólks á heimsvísu , auk þess að fjalla um hvernig sú þróun hefur áhrif á ferðaþjónustu í heiminum . „ Við hvetjum alla sem starfa beint eða óbeint í ferðaþjónustu að láta þennan viðbuð ekki framhjá sér fara , segir í tilkynningu frá Markaðsstofu Suðurlands . “